Il-Kunsill approva l-konklużjonijiet dwar il-Pjan dwar il-Pjan ta' Azzjoni tal-UE dwar id-Drittijiet tal-Bniedem u d-Demokrazija 2020-2024. Il-Pjan ta' Azzjoni jistabbilixxi l-livell ta' ambizzjoni u l-prijoritajiet tal-UE f'dan il-qasam fir-relazzjonijiet tagħha mal-pajjiżi terzi kollha. B'dan il-Pjan ta' Azzjoni, il-Kunsill jafferma mill-ġdid l-impenn qawwi tal-UE biex tkompli tmexxi 'l quddiem il-valuri universali għal kulħadd . Il-konklużjonijiet jirrikonoxxu li filwaqt li kien hemm passi kbar 'il quddiem, kien hemm ukoll spinta kontra l-universalità u l-indiviżibbiltà tad-drittijiet tal-bniedem. Il- pandemija tal-COVID-19 li għaddejja bħalissa u l-konsegwenzi soċjoekonomiċi tagħha kellhom impatt negattiv dejjem akbar fuq id-drittijiet kollha tal-bniedem, id-demokrazija u l-istat tad-dritt, qed iżidu l-inugwaljanzi diġà eżistenti u qed iżidu l-pressjoni fuq persuni f'sitwazzjonijiet vulnerabbli. Ħadd ma għandu jitħalla l-art, l-ebda dritt tal-bniedem ma għandu jiġi injorat . Għal dan il-għan, l-UE u l-Istati Membri tagħha ser jużaw il-firxa sħiħa ta' strumenti tagħhom, fl-oqsma kollha tal-azzjoni esterna, biex jiffukaw u jsaħħu aktar it-tmexxija globali tal-UE fil-qasam tad-drittijiet tal-bniedem u d-demokrazija u fl-implimentazzjoni tal-Pjan ta' Azzjoni tal-UE. Informazzjoni Ġenerali Fl-2012, l-UE adottat il-Qafas Strateġiku dwar id-Drittijiet tal-Bniedem u d-Demokrazija li stabbilixxa l-prinċipji, l-objettivi u l-prijoritajiet imfassla biex itejbu l-effettività u l-konsistenza tal-politika tal-UE f'dawn l-oqsma. Biex timplimenta l-Qafas Strateġiku tal-UE tal-2012, l-UE adottat żewġ Pjanijiet ta' Azzjoni tal-UE (2012-2014 u 2015-2019). Il-Pjan ta' Azzjoni l-ġdid għall-2020-2024 jibni fuq il-pjanijiet ta' azzjoni preċedenti u jkompli jiffoka fuq prijoritajiet li ilhom jeżistu bħall- appoġġ għad-difensuri tad-drittijiet tal-bniedem u l- ġlieda kontra l-piena tal-mewt . Billi jidentifika ħames prijoritajiet ġenerali: (1) il-protezzjoni u l-awtonomizzar tal-individwi; (2) il-bini ta' soċjetajiet reżiljenti, inklużivi u demokratiċi; (3) il-promozzjoni ta' sistema globali għad-drittijiet tal-bniedem u d-demokrazija; (4) it-teknoloġiji ġodda: l-użu tal-opportunitajiet u l-indirizzar tal-isfidi; u (5) il-ksib ta' riżultati permezz tal-kollaborazzjoni, il-Pjan ta' Azzjoni jirrifletti wkoll il-kuntest li qed jinbidel b'attenzjoni għal teknoloġiji ġodda u għar-rabta bejn l-isfidi ambjentali globali u d-drittijiet tal-bniedem. Konklużjonijiet tal-Kunsill dwar il-Pjan ta' Azzjoni tal-UE dwar id-Drittijiet tal-Bniedem u d-Demokrazija 2020-2024 Din ir-riżorsa bħalissa hi disponibbli biss bil-lingwa jew il-lingwi li ġejjin: Q&A: Il-Pjan ta' Azzjoni tal-UE għad-Drittijiet tal-Bniedem u d-Demokrazija, Stqarrija għall-Istampa, 25 ta' Marzu 2020 (Sit web tal-Kummissjoni)